אלכסיה פוטיאס

אלכסיה פוטיאס אי סגורה (בקטלאנית: Alexia Putellas i Segura; נולדה ב-4 בפברואר 1994) היא כדורגלנית ספרדייה-קטלאנית המשחקת בעמדת הקשרית והקפטנית בברצלונה שבליגת העל הספרדית ובנבחרת ספרד. פוטיאס, המכונה המלכה (La Reina), זכתה בגביע העולם בכדורגל נשים, שלוש פעמים בליגת האלופות, 8 פעמים באליפות ספרד, 8 פעמים בגביע המלכה הספרדי ובתארים קבוצתיים ואישיים רבים נוספים. בשנים 2021 ו-2022 נבחרה לכדורגלנית השנה בעולם, כדורגלנית השנה של אופ"א וזכתה פעמיים בפרס כדור הזהב לנשים. פוטיאס נולדה למשפחה אוהדת ברצלונה במולט דה ולס ונהגה ללכת עם אביה למשחקים. החלה לשחק כדורגל בגיל 6 בקבוצה מקומית, בגיל 11 הצטרפה לשנה לאקדמיית הנוער של ברצלונה ומגיל 12 שיחקה 4 שנים עם קבוצות הנוער של אספניול. בגיל 16, בשנת 2010, ערכה את הופעת הבכורה שלה בקבוצה הבוגרת של אספניול והייתה חלק מסגל הקבוצה שזכה בגביע המלכה הספרדי באותה שנה. בשנת 2011 עברה לשחק בלבאנטה והרשימה כשכבשה 15 שערים ב-34 משחקים בעודה בת 17 בלבד. בעונת 2012/2013 עברה לשחק בברצלונה ומאז מהווה את אחת השחקניות המשמעותית בקבוצה. זכתה עם הקבוצה ב-5 אליפויות ספרד, 6 גביעי המלכה בספרד ו-7 גביעי קטלוניה. החל משנת 2019 משמשת כקפטנית הקבוצה. בעונת 2020/2021 הובילה את הקבוצה לזכייה הראשונה בתולדותיה בליגת האלופות, נבחרה לשחקנית השנה של אופ"א, זכתה בכדור הזהב לנשים ובתואר שחקנית השנה בעולם. גם בעונת 2021/2022 הובילה את הקבוצה לגמר ליגת האלופות, בו הפסידה לאולימפיק ליון, ובתום העונה זכתה בפעם השנייה ברציפות בתואר שחקנית השנה של אופ"א ובכדור הזהב לנשים. ב-30 באפריל 2023 חזרה למגרשים כשעלתה כמחליפה בדקה ה-74 במשחק הליגה מול ספורטינג הולבה בו הבטיחה קבוצתה את אליפות הליגה הספרדית. בסיום אותה עונה זכתה עם קבוצתה בליגת האלופות ואף שותפה למספר דקות במשחק הגמר והייתה לזאת שהניפה את הגביע.[1] ב-15 באוקטובר 2023 כבשה את שערה ה-182 במדי ברצלונה והפכה למלכת השערים בכל הזמנים של הקבוצה במקום ג׳ניפר הרמוסו לה היו כ-181 שערים. ב-25 במאי 2024 בגמר ליגת האלופות, נכנסה כמחליפה בדקות הסיום וכבשה את השער השני של קבוצתה שהבטיח ניצחון 2-0 על אולימפיק ליון וזכייה שלישית של קבוצתה בליגת האלופות. בגיל 15 הצטרפה פוטיאס לנבחרת ספרד עד גיל 17 וזכתה איתה פעמיים ברציפות באליפות אירופה עד גיל 17. בהמשך שיחקה גם בנבחרת עד גיל 19 ואף שימשה קפטנית הקבוצה כשהובילה אותה בשנת 2012 לגמר באליפות אירופה עד גיל 19, שם הפסידו לשוודיה. ב-2013 זומנה לראשונה לנבחרת הבוגרת. מאז לקחה חלק באליפויות אירופה בשנים 2013 ו-2017 ואף במשחקי הגביע העולמי ב-2015 ו-2019 כשבאחרון העפילה עם הנבחרת לשמינית הגמר, הישג שיא של הנבחרת עד אותה נקודה. ב-2021 הוגדרה כאחת מ-3 הקפטניות של הקבוצה ובשנה זו גם רשמה את הופעתה ה-91 בנבחרת ובכך הפכה לשיאנית ההופעות בנבחרת ספרד. ב-1 ביולי 2022 הפכה לשחקנית הראשונה בנבחרת ספרד שמשחקת 100 משחקים בנבחרת. באימון האחרון של הנבחרת לפני אליפות אירופה בכדורגל נשים 2022, קרעה אלכסיה את הרצועה הצולבת בברך ובשל כך נעדרה מהטורניר וכמו כן החמיצה את רוב עונת 2022/23. אספניול גביע המלכה הספרדי ב-2010 ברצלונה זכייה בליגת האלופות ב-2020/2021, 2022/23, 2023/24 אליפות ליגת העל הספרדית ב-2012/2013, 2013/2014, 2014/2015, 2019/2020, 2020/2021, 2021/2022, 2022/2023, 2023/2024 גביע המלכה הספרדי ב-2013, 2014, 2017, 2018, 2020, 2021, 2022 ו-2024 אלוף האלופים הספרדי ב-2020, 2022 גביע קטלוניה ב-2012, 2014, 2015, 2016, 2017, 2018 ו-2019 אליפות אירופה עד גיל 17 ב-2010 ו-2011. גביע אלגארבה ב-2017. גביע קפריסין ב-2018. גביע העולם בכדורגל נשים ב-2023. במהלך השנים זכתה בתארים אישיים רבים כשהבולטים שבהם: נבחרת העונה בליגת האלופות של אופ"א (2): 2018/2019, 2020/2021 קשרית העונה בליגת האלופות של אופ"א: 2020/2021 כדורגלנית השנה של אופ"א (2): 2020/2021, 2021/2022 כדור הזהב לנשים (2): 2021, 2022 כדורגלנית השנה בעולם: 2020/2021, 2021/2022 מקור: BDFutbol - SoccerWay. מדיה וקבצים בנושא אלכסיה פוטיאס בוויקישיתוף אלכסיה פוטיאס, ברשת החברתית אקס (טוויטר) אלכסיה פוטיאס, ברשת החברתית אינסטגרם אלכסיה פוטיאס, באתר Soccerdonna (בגרמנית) אלכסיה פוטיאס, באתר Soccerway אלכסיה פוטיאס, באתר WorldFootball.net אלכסיה פוטיאס, באתר FootballDatabase.eu אלכסיה פוטיאס, באתר ESPN צפו: כוכבת ברצלונה עם טאץ' של מסי, באתר וואלה, 16 ביוני 2013 ליאור ברטל, ‏אלכסיה פוטיאס זכתה בתואר "כדור הזהב" לנשים, מסי זכה בפעם השביעית, באתר דבר העובדים בארץ ישראל, 30 בנובמבר 2021 גיא לייבה, בשם האב: המסע המדהים של אלכסיה פוטייאס לכדור הזהב, באתר ynet, 1 בדצמבר 2021 Barça 3–0 Sporting Huelva: A win and the league title, www.fcbarcelona.com (באנגלית) Laura Busto Chavala, Alexia Putellas becomes Barcelona Femeni's leading goalscorer, Her Football Hub, ‏2023-10-16 (באנגלית בריטית) Alexia Putellas, primera futbolista de la historia de España en jugar 100 partidos con la Selección, sefutbol.com, ‏2022-07-01 (בספרדית) Alexia Putellas se rompe el cruzado y se pierde la Eurocopa, MARCA, ‏2022-07-05 (בספרדית)